[{"text_idx": "#000003", "text": "Rakoen rakontas: \u201cMia partopreno nome de TEJO estis belega okazo por refortigi la rilatojn kun la partneroj kiujn mi jam konas el nia agado c\u0302e Unesko kaj Ekosok.\u201d"}, {"text_idx": "#000004", "text": "La agado komencig\u0302is kun prepar-semajnfino organizita de UN Major Group for Children and Youth (UN MGCY), en kiu junuloj kaj junularaj organizoj kunvenis por trejnado, retumado kaj por prepari la komunajn partojn de la agadplanoj por HLPF."}, {"text_idx": "#000005", "text": "La partopreno de TEJO estis utila por retumi, altigi konscion pri lingvaj kaj komunikaj problemoj kaj por konsciigi pri la agado de nia organizo."}, {"text_idx": "#000006", "text": "\u201cLa agado de Esperanto havas multajn ligojn kun la Celoj por Dau\u0306ripova Evoluigo (SDG). Ni devas konsciigi pri la graveco de egala komunikado kaj interkompreno por atingi plej bonajn rezultojn\u201d, dau\u0306rigas Rakoen."}, {"text_idx": "#000007", "text": "TEJO estas en la plenuma organo de ICMYO. Ni organizis strategian kunsidon, ni renkontis la \u2018UN Envoy on Youth\u2019, kaj kune agadis por plifortigi la voc\u0302on de la junuloj c\u0302e HLPF."}, {"text_idx": "#000008", "text": "TEJO kaj la Belga Misio kunorganizis flankan eventon pri Cirkla Ekonomiko en kiu la junularo havis gravan voc\u0302on.\nKvankam la evento mem ne temis rekte pri Esperanto, g\u0302i estis tre grava por krei kaj fortigi rilatojn."}, {"text_idx": "#000009", "text": "\u201cNi ricevis tre bonajn komentojn, pluraj delegacioj venis gratuli nin kaj kelkaj menciis ke ili s\u0302atus plie kunlabori. Ankau\u0306 venis aliaj altnivelaj homoj, kiel la Deputy Secretary-General of the United Nations Conference on Trade and Development (UNCTAD) kaj mi vere g\u0302ojis pri tio.\u201d"}]